आनंद महिंद्रा ने किया Tweet तो अमिताभ बच्चन से यूं मिला जवाब, लिखा- BMC को मैंने...  
आनंद महिंद्रा और बीएमसी को लेकर अमिताभ बच्चन का ट्वीट हुआ वायरल
अमिताभ बच्चन ने बीएमसी को लेकर कही यह बात
तोहफे में बीएमसी को दी थी 25 मशीनें और 1 ट्रक
बॉलीवुड के 'बिग बी' यानी अमिताभ बच्चन (Amitabh Bachchan) अक्सर सोशल मीडिया पर एक्टिव नजर आते हैं. अमिताभ बच्चन (Amitabh Bachchan) अपने ट्विटर अकाउंट के लिए जरिए हमेशा अपने विचार, फोटो और वीडियो शेयर करते हुए दिखाई देते हैं. कई बार अमिताभ बच्चन (Amitabh Bachchan) द्वारा किया गया ट्वीट सोशल मीडिया पर भी खूब वायरल होता है. हाल ही में अमिताभ बच्चन ने महिंद्रा कम्पनी के मालिक आनंद महिंद्रा (Anand Mahindra) और बॉम्बे महानगर पालिका (BMC) को लेकर अपना ट्वीट किया है, जिसपर देखते ही देखते लोगों की प्रतिक्रिया आनी भी शुरू हो गई. इस ट्वीट में अमिताभ बच्चन ने बीएमसी यानी बॉम्बे महानगर पालिका को दी हुई कुछ मशीनों का भी जिक्र किया. 

Anand .. I had gifted 25 machines to BMC and a Truck to them .. the machines were given to individuals, the truck to BMC .. a Company in Aurangabad makes them .. never publicised it because that is not the reason for the gift .. its horrifying to learn of this day in and day out https://t.co/Vrh5nIOQjc

मशहूर व्यापारी आनंद महिंद्रा (Anand Mahindra) के ट्वीट को रिट्वीट करते हुए अमिताभ बच्चन (Amitabh Bachchan) ने कहा 'आनंद.. मैंने बीएमसी को 25 मशीनें और एक ट्रक तोहफे में दी थी. इनमें मशीनें प्रत्येक व्यक्ति को दी गई थी और ट्रक बीएमसी को. इन चीजों को औरंगाबाद की एक कम्पनी ने ही बनाया था. मैंने इस बात का कभी प्रचार नहीं किया क्योंकि यह उपहार का कारण नहीं है. लेकिन दिन पर दिन बढ़ती भयावहता के लिए यह बताना जरूरी था.' बॉलीवुड एक्टर अमिताभ बच्चन (Amitabh Bachchan) ने अपने ट्वीट में बीएमसी को दिए उपहारों की बात हाल ही में वडोदरा की घटना और आनंद महिंद्रा के ट्वीट पर बताई. दरअसल कुछ दिनों पहले वडोदरा में एक होटल का सेप्टिक टैंक साफ करते हुए करीब चार सफाई कर्मियों की मौत हो गई थी. इस घटना को दुखद बताते हुए महिंद्रा कंपनी के मालिक आनंद महिंद्रा (Anand Mahindra) ने अपनी आपत्ती जताई.


Enough. Enough of this debasement of human life. I had tweeted about an automated scavenging machine—the Bandicoot—developed by young students & many others have also been designed. What's preventing their widespread adoption? If funding's needed to produce in scale, count me in https://t.co/S9hPBOLkkF

आनंद महिंद्रा ने वडोदरा की घटना पर अफसोस जताते हुए ट्वीट किया, जिसमें उन्होंने लिखा 'मानव जीवन की इतनी दुर्दशा काफी है. मैंने एक सफाई करने वाली मशीन के बारे में ट्वीट किया था, जिसे कुछ युवा छात्रों ने बनाया था और कुछ लोगों ने उसे डिजाइन किया था. लेकिन उसे अपनाने के लिए क्या चीज रुकावट बन रही है. अगर धन के उत्पादन की आवश्यकता है तो मेरी गणना जरूर करें.' अपने ट्वीट के जरिए जहां एक तरफ आनंद महिंद्रा ने वडोदरा में सफाई कर्मी की मौत पर अफसोस जताया, तो वहीं दूसरी और उन्होंने प्रशासन पर भी निशाना साधा.